Case ID: 1102293
Sentence 4: Bundan başqa, o, təkrarən, xx xxxxxx 2017-ci ildən Azərbaycan Respublikası Vəkillər Kollegiyasının üzvü olaraq Bakı şəhəri 12 saylı Vəkil Bürosunda vəkil işləməklə, Azərbaycan Respublikası Mülki Prosessual Məcəlləsinin 68-ci maddəsinə əsasən yuxarıda qeyd edilən hüquqlara malik şəxs kimi öz qulluq mövqeyinə görə ona olan inam və etibardan sui-istifadə etməklə özgə əmlakını aldatma yolu ilə ələ keçirmək məqsədilə «Yeni Yasamal» Mənzil-Tikinti Kooperativi tərəfindən Bakı şəhəri, M.Xiyabani küçəsi, 5 ünvanında inşa edilmiş binadan 3 otaqlı, 155,6 metr2 sahəli mənzilə sahiblik hüquqununtanınması və mənzilin təhvil verilməsinə dair Şahid2 iddiasının rədd edilməsi haqqında Bakı Apellyasiya Məhkəməsinin xx xxxx 2018-ci il tarixli qətnaməsinin ləğv olunması və sonuncunun xeyrinə qərar qəbul edilməsinə köməklik göstərilməsi barədə xahişinə əsasən xx xxxx 2018-ci il tarixdə Bakı şəhəri, Nizami rayonu, Çobanzadə küçəsi, 144 ünvanında yerləşən «Xan qızı» restoranında sonuncu ilə görüşərək, qeyd olunan məsələnin sonuncunun xeyrinə həll olunması üçün xidməti vəzifələrinin icrası ilə əlaqədar ediləcək hərəkət müqabilində birbaşa yolla özü vasitəsilə səlahiyyətli vəzifəli şəxslərə, yəni mülki işə baxacaq Azərbaycan Respublikası Ali Məhkəməsinin hakiminə maddi nemət olan 4.000 manat, sonuncunun xeyrinə yekun məhkəmə qərarı çıxarıldıqdan sonra həmin qərarın icra olunmasını təmin etmək üçün səlahiyyətli icra məmuruna maddi nemət olan 2.000 manat, işlədiyi vəkil bürosunun müdirinə guya onun vasitəsilə hakimlərlə danışıqların aparılması üçün maddi nemət olan 4.000 manat, habelə hüquqi yardım göstərilməsi adı ilə özünə 2.000 manat–cəmi 12.000 manat verilməsinin vacib olduğunu bildirib, Şahid2 həmin gün qeyd olunan kafedə 500 manat, x xxxxxx 2018-ci il tarixdə hüquqi yardım göstərilməsi haqqında müqavilə bağladıqdan sonra Bakı şəhəri, Yasamal rayonu, H.Cavid prospektində yerləşən eyni adlı parkda 4.000 manat məbləğində pulu alaraq, həmin vəsaitin 200 manat hissəsini eyni tarixli kassa mədaxil orderi ilə qeyd olunan vəkil bürosunun xəzinəsinə ödəməklə, eyni niyyətlə, 2018-ci ilin noyabr ayında Azərbaycan Respublikası Ali Məhkəməsində mülki işin baxışa təyin olunduğunu və hakimə çatdırılmasının zəruri olmasını bildirib xx xxxxxx 2018-ci il tarixdə qeyd olunan H.Cavid parkında Şahid2 əlavə olaraq 4.000 manat məbləğində pulu alaraq, vahid niyyətlə sonuncuya məxsus ümumilikdə 8.300 (səkkiz min üç yüz) manat məbləğində pulu özünün şəxsi ehtiyaclarına xərcləyərək, öz qulluq mövqeyindən istifadə etməklə, etibardan suiistifadə etmə və aldatma yolu ilə Şahid2 məxsus əmlakı ələ ona keçirib xeyli miqdarda ziyan vurmaqla təkrarən dələduzluq etmiş, həmin əməli ilə təkrarən, vəzifəli şəxslərə xidməti səlahiyyətlərinin icrası ilə əlaqədar Şahid2 xeyrinə ediləcək hərəkətin müqabilində birbaşa yolla özü vasitəsilə maddi nemət olan 10.000 manat pul vəsaitini rüşvət qismində verməyə Şahid2 təhrik etmiş, Azərbaycan Respublikası Ali Məhkəməsi Mülki Kollegiyasının x xxxxxx 2019-cu il tarixli qərarı ilə Şahid2 kassasiya şikayəti təmin olunmadığından o, aldadıldığını başa düşərək qalan məbləği verməkdən imtina etdiyinə görə, bilavasitə cinayət törətməyə yönələn qəsdən edilən əməlini öz iradəsindən asılı olmayan səbəbdən başa çatdıra bilməyərək sonuncunun 12.000 (on iki min) manat məbləğində pul vəsaitini öz qulluq mövqeyindən istifadə etməklə, təkrarən etibardan suiistifadə etmə və aldatma yolu ilə xeyli miqdarda ziyan vurmaqla dələduzluq yolu ilə ələ keçirməyə cəhd etmişdir.